Diari Oficial de la Generalitat Valenciana


Sumari del DOGV 9497, del 26-12-2022 (2022/12169)

RESOLUCIÓ de 22 de desembre de 2022, de la presidenta de l'Institut Valencià de Cultura, de concessió d'ajudes per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual, per a l'any 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12162


Data del document
:   22-12-2022

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 22 de desembre de 2022, de la presidenta de l'Institut Valencià de Cultura, de concessió d'ajudes per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual, per a l'any 2022. [2022/12070]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de l'Ordre 48/2022, de 28 de juliol, de la Conselleria d'Educació, Cultura i Esport, per la qual s'aproven les bases reguladores i convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022 (DOGV 9417, 01.09.2022), en atenció als següents  
  
Antecedents de fet  
  
Primer. Mitjançant la citada Ordre de 28 de juliol de 2022, es va convocar la concessió d'ajudes per a la realització de festivals, cineclubs, concursos, jornades, esdeveniments, projectes singulars i associacions de caràcter audiovisual per a l'any 2022 (DOGV 9417, 01.09.2022).  
Segon. De conformitat amb el que s'estableix en la base novena, el termini de presentació de sol·licituds era de 15 dies hàbils, comptats des del següent al de la publicació de la convocatòria en el Diari Oficial de la Generalitat Valenciana, per la qual cosa va finalitzar el 22 de setembre de 2022, havent-se presentat per part de les diferents empreses interessades: 27 sol·licituds a la modalitat de festivals, 7 sol·licituds a la modalitat d'associacions, 7 sol·licituds a la modalitat de cineclubs, 1 sol·licitud a la modalitat de concurs, 1 sol·licituds a la modalitat de campanya premis Goya i Oscar, 8 sol·licituds a la modalitat de jornades.  
Tercer. Per resolució de la presidenta de l'Institut Valencià de Cultura, de 28 de novembre de 2022, van ser nomenats els membres de la comissió tècnica de valoració de les sol·licituds, prevista en la base tretzena de l'Ordre 48/2022, de 28 de juliol.  
Quart. Constituïda a aquest efecte i reunida en sessió el 30 de novembre de 2022, va procedir a valorar les sol·licituds i els seus projectes conforme als criteris establits en la base quinzena i següents de la citada ordre, emetent el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http:ivc.gva.es).  
Cinqué. A la vista de l'informe i proposta de la comissió tècnica de valoració es formula proposta de resolució amb data 30 de novembre de 2022 en compliment del que es preveu en la citada ordre, a la qual es dona difusió a través de la citada web oficial de l'Institut Valencià de Cultura per a presentar al·legacions.  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
Tercer. L'Ordre 48/2022, de 28 de juliol, de la Conselleria d'Educació, Cultura i Esport, per la qual s'aproven les bases reguladores i convocatòria per a la concessió de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022 (DOGV 9417, 01.09.2022).  
D'aquesta ordre, interessa destacar els següents apartats:  
La base segona:  
Les ajudes a festivals seran d'un import total de 320.000 euros. Les ajudes a cineclubs seran d'un import total de 45.000 euros. Les ajudes a la realització de concursos, jornades, esdeveniments o projectes singulars seran d'un import total de 124.000 euros. Les ajudes al manteniment d'associacions professionals i empresarials seran d'un import total de 100.000 euros.  
- Festivals: 320.000 euros, per a un màxim de 25 ajudes.  
- Concursos, jornades, esdeveniments i projectes singulars de caràcter audiovisual: 124.000 euros, per a un màxim de 8 ajudes, dels quals 25.000 euros es destinaran a les accions per a la promoció de produccions per als Goya i Oscar sense límit de projectes subvencionats en aquesta categoria.  
- Cineclubs: 45.000 euros, per a un màxim de 6 ajudes.  
- Associacions: 100.000 euros per a un màxim de 8 ajudes  
La comissió tècnica de valoració podrà assignar, si és el cas, les economies que es produïsquen en una modalitat a qualsevol de les altres modalitats.  
Cap de les ajudes contemplades en la present convocatòria serà superior a 10.000 euros, en el cas de cineclubs, 20.000 euros, en el cas de festivals, jornades, esdeveniments i projectes singulars, 7.000 euros, en el cas de concursos, i 20.000 euros en el cas d'associacions. Sense perjudici de l'anterior l'import de les ajudes no podrà superar el 50 % del pressupost executat l'exercici anterior, en tots els casos, de l'activitat a la qual es destina, sempre que s'haguera realitzat.  
  
La base catorzena estableix que no podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts.  
Quart. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua part l'article 4, punt 2, lletra j), disposa que correspon a la Presidència «convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret citats i altra normativa d'aplicació, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'Ordre 48/2022, de 28 de juliol i en l'exercici de les competències per a la concessió de les ajudes que tinc atribuïdes conforme als preceptes citats, resolc:  
  
Primer  
Concedir les ajudes als beneficiaris que s'assenyalen en l'annex I de la present resolució, amb càrrec al crèdit previst en la secció 09, entitat 00158, línia de subvenció S4006000 €Foment d'activitats audiovisuals?, inclosa en el capítol IV del pressupost de l'Institut Valencià de Cultura, tot això d'acord amb el que es preveu en l'Ordre 48/2022.  
  
I això d'acord amb la puntuació obtinguda pels projectes presentats i altres consideracions d'aplicació previstes en la citada Ordre 48/2022 i atenent el que es preveu en aquesta, que contempla els imports màxims assignats a cada modalitat.  
  
Segon  
Denegar l'ajuda als següents sol·licitants: JSA-LRD-18-124 Ajuntament d'Estubeny, desestimat per no aconseguir els 50 punts. IOA-BVX-49-388, Ajuntament de Puçol, per haver presentat escrit de desistiment. SRM-VPQ-38-959 (La deguda evolució) i VAK-LTR-86-641 (Fora de sèries Produccions) desestimades per no complir el requisit de la base setena de l'Ordre al no tindre almenys tres edicions del festival en els últims quatre anys (de 2018 a 2021). GOU-YFZ-65-355 Publicaciones Turia, SL, per haver presentat escrit de desistiment.  
  
  
Tercer  
Els beneficiaris hauran de complir les obligacions i normes de justificació previstes en l'Ordre 48/2022, de 28 de juliol, de la presidenta de l'Institut Valencià de Cultura.  
Sense perjudici de l'anterior, el termini màxim per a la presentació dels documents justificatius de les ajudes serà l'estipulat en la Resolució de 29 de novembre de 2022, de la presidenta de l'Institut Valencià de Cultura, per la qual s'acorda ampliar el termini de justificació de les subvencions per a la realització de festivals, cineclubs, concursos, jornades, esdeveniments i projectes singulars i associacions de caràcter audiovisual per a l'any 2022 (DOGV. 9493 / 20.12.2022). En cas de no aportar la justificació dins del termini assenyalat, el crèdit pressupostari quedarà anul·lat, perdent-se el dret a cobrar l'ajuda concedida.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant la presidència de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar de l'endemà de la publicació en el Diari Oficial de la Generalitat Valenciana.  
  
València, 22 de desembre de 2022.- La presidenta de l'Institut Valencià de Cultura: Raquel Tamarit i Iranzo.